Document ID: 31977R3025

ΚΑΝΟΝΙΣΜΟΣ (ΕΟΚ) ΑΡΙΘ. 3025/77 ΤΗΣ ΕΠΙΤΡΟΠΗΣ της 23ης Δεκεμβρίου 1977 περί εφαρμογής του κανονισμού (ΕΟΚ) αριθ. 1056/72 "περί ανακοινώσεως στην Επιτροπή των προγραμμάτων επενδύσεων κοινοτικού ενδιαφέροντος στους τομείς του πετρελαίου, του φυσικού αερίου και της ηλεκτρικής ενέργειας"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Εχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1056/72 του Συμβουλίου της 18ης Μαΐου 1972 περί ανακοινώσεως στην Επιτροπή των προγραμμάτων επενδύσεων κοινοτικού ενδιαφέροντος στους τομείς του πετρελαίου, του φυσικού αερίου και της ηλεκτρικής ενέργειας (1) όπως τροποποιήθηκε με τον κανονισμό (ΕΟΚ) αριθ. 1215/76 (2), και ιδίως το άρθρο 2 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1056/72 προβλέπει στο άρθρο 2 παράγραφος 2 ότι η Επιτροπή δύναται να θεσπίζει εντός των ορίων του κανονισμού αυτού και των παραρτημάτων του τις διατάξεις εφαρμογής όσον αφορά τη μορφή, το περιεχόμενο και τις άλλες λεπτομέρειες των ανακοινώσεων που προβλέπονται στο άρθρο 1 του ανωτέρω κανονισμού-
ότι οι διατάξεις αυτές έχουν θεσπισθεί από την Επιτροπή και περιλαμβάνονται στον κανονισμό (ΕΟΚ) αριθ. 1069/73 της Επιτροπής της 16ης Μαρτίου 1973 (3)-
ότι προκειμένου να απλουστευθεί η διαβίβαση των πληροφοριών και να προκύψουν συγκρίσιμα στατιστικά στοιχεία είναι αναγκαία η ενοποίηση των προς υποβολή ανακοινώσεων των Κρατών μελών και των επιχειρήσεων με ερωτηματολόγια, τα οποία δύναται να χρησιμεύουν σαν υπόδειγμα για την εμφάνιση και το περιεχόμενο των προς σύνταξη ανακοινώσεων-
ότι η εφαρμογή του κανονισμού (ΕΟΚ) αριθ. 1215/76 του Συμβουλίου απαιτεί να γίνουν ορισμένες τροποποιήσεις στις διατάξεις εφαρμογής που περιλαμβάνονται στον κανονισμό (ΕΟΚ) αριθ. 1069/73 της Επιτροπής-
ότι είναι ανάγκη, κατά συνέπεια, να εκδοθούν νέες διατάξεις εφαρμογής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ανακοινώσεις που προβλέπονται στο άρθρο 1 του κανονισμού (ΕΟΚ) αριθ. 1056/72, όπως τροποποιήθηκε από τον κανονισμό (ΕΟΚ) αριθ. 1215/76, πρέπει να συντάσσονται σύμφωνα με το υπόδειγμα που περιλαμβάνεται στο παράρτημα του παρόντος κανονισμού.
Άρθρο 2
Ο κανονισμός (ΕΟΚ) αριθ. 1069/73 της Επιτροπής καταργείται.
Άρθρο 3
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε Κράτος μέλος.
Έγινε στις Βρυξέλλες, στις 23 Δεκεμβρίου 1977.

Labels: 12
2
14